ออมสินให้รอมิ.ย.สางปัญหาหนี้ครู
ออมสินเตรียมทำข้อตกลงกับ สกสค.ลุยเรื่องแก้หนี้ครูใหม่ คาดได้ข้อสรุป มิ.ย.นี้
18 พ.ค. 2560

ออมสินเตรียมทำข้อตกลงกับ สกสค.ลุยเรื่องแก้หนี้ครูใหม่ คาดได้ข้อสรุป มิ.ย.นี้นายชาติชาย พยุหนาวีชัย ผู้อำนวยการธนาคารออมสิน เปิดเผยว่า ธนาคารได้เข้าพบ รมว.ศึกษาธิการ และเลขาธิการสำนักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สกสค.) ประชุมเพื่อหาข้อยุติเรื่องข้อตกลง เกี่ยวกับมาตรการในการแก้หนี้ครูและบุคลากรทางการศึกษา คาดว่าจะพยายามหาข้อยุติร่วมกันให้ได้แล้วเสร็จภายในเดือน มิ.ย. 2560 โดยให้ธนาคารออมสิน และ สกสค.จัดทำข้อตกลงฉบับใหม่เพื่อใช้ทดแทนข้อตกลงฉบับเดิม โดยระหว่างนี้ให้ดำเนินการตามข้อตกลงเดิมไปก่อนสำหรับกรณีที่มีข่าวกระทรวงศึกษาธิการจี้ให้ธนาคารคืนเงิน 9,086 ล้านบาทนั้น ได้เคยชี้แจงแล้วว่า เงินดังกล่าวเป็นการดำเนินการตามข้อตกลง ซึ่งธนาคารได้จ่ายเงินสนับสนุน 0.5-1% ของเงินกู้ในโครงการที่มีการชำระหนี้ตามเงื่อนไข และจะหักเงินดังกล่าวไว้ชำระหนี้แทนลูกหนี้รายที่ต้นสังกัดไม่สามารถหักเงินเดือนนำส่งชำระหนี้ได้ ยืนยันว่าเอกสารที่เกี่ยวข้องเป็นเอกสารที่ถูกต้อง ลงนามโดยเลขาธิการซึ่งเป็นผู้มีอำนาจตามกฎหมายขณะนั้นทั้งนี้ ธนาคารได้ดำเนินการตามบันทึกข้อตกลงทุกขั้นตอน และมีรายงานแจ้ง สกสค.เป็นประจำทุกเดือน